o
Tervetuloa TV7-studiolle Helsinkiin Suomeen!
Anteeksi, minä ei puhu suomi.
Englanninkielinen puheeni tekstitetään suomeksi.
Opetan hengellisestä arvovallasta.
Se on aina Kristuksen kaltaisuuden mukainen.
Kristuksen kaltaisuudessa on monia puolia.
Miten ymmärrämme asemamme Jumalan lapsina?
Miten paljon elämässä on rakkautta?
Miten annamme itsemme Hengen johdettavaksi?
Miten Hengen hedelmät ja lahjat näkyvät elämässämme?
Eri asiat auttavat kasvamaan hengellisessä arvovallassa.
Tarkastelemme niitä seuraavissa ohjelmissa.
Tänään aiheena on Jumalan rakkaus ja lähimmäisenrakkaus.
Ennen sitä menemme Jumalan valtaistuimen eteen ylistyksessä.
Maarit johtaa meitä.
Tämä on ilmaa, jota hengitän
Pyhä läsnäolosi
Elää minussa
Tämä on ilmaa, jota hengitän
Pyhä läsnäolosi
Elää minussa
Kaipaan Sinua epätoivoisesti
Jumalani
Olen kadoksissa ilman Sinua
Tämä on jokapäiväinen leipäni
Totinen Sanasi
Minulle puhuttu
Tämä on jokapäiväinen leipäni
Totinen Sanasi
Minulle puhuttu
Kaipaan Sinua epätoivoisesti
Jeesus
Olen kadoksissa ilman Sinua
Jeesus
Kaipaan Sinua epätoivoisesti
Jumalani
Olen kadoksissa ilman Sinua
Kiitos, Maarit.
Puhumme Jumalan rakastamisesta ja lähimmäisenrakkaudesta.
Olin muutamia vuosia sitten Keski-Aasiassa, Uzbekistanissa.
Sain puhua TV-kanavalla, joka näkyy koko Keski-Aasiassa.
Se on maailman viidenneksi suurin muslimialue.
Ohjelmalla oli 55 milj. katsojaa.
Lauloin heille kielillä ja tulkitsin sanoman.
Herra sanoi: "Minä olen rakkaus."
"Olen luonut teidät vastaanottamaan rakkauttani."
Kun täytytte rakkaudella Pyhän Hengen kautta, -
"pystytte rakastamaan toisianne tarkoittamallani tavalla."
"Saatte tuntea rakkauteni ja pystytte rakastamaan muita."
"Pysytte rakastamaan vihamiehiänne."
Sotia ei ratkaista neuvotteluilla vaan Pyhän Hengen täyteydellä, -
anteeksiannolla ja rakkaudella.
Profetoin TV-kanavalla.
Ohjelmalla oli noin 50 000 juutalaista katsojaa -
ja yli 55 milj. muslimikatsojaa.
Sana "muslimi" tarkoittaa jumalalle antautunutta.
Herra sanoi: "Ette pysty antautumaan minulle" -
"olemalla fundamentalistisia."
"Voitte omistautua minulle vain Pyhän Hengen kyllästäminä."
"Pyhä Henki tulee elämäänne vain, kun uskotte Häneen," -
"jonka olen lähettänyt nimessäni."
"Kutsutte Häntä profeetaksi. Hän on Jeesus."
"Jeesuksen sanat ja teot heijastelevat rakkauttani."
Herra sanoo meille, -
että voimme saavuttaa parhaamme vain, -
kun täytymme Jumalan rakkaudella.
Meidät on ensin kutsuttu vastaanottamaan Hänen rakkauttaan.
Kun rakkaus vuotaa yli, sitä jää jaettavaksi muille.
Ajattele, kuinka monta seurakunnan- palvelijaa on palanut loppuun.
Jumala ei halua, että kulumme loppuun.
Hän haluaa, että runsaus vuotaa yli.
Herra on kutsunut meidät vastaanottamaan Hänen rakkauttaan.
Hänen rakkautensa ja läsnäolonsa runsaudesta -
pystymme tekemään Hänen tahtonsa.
Hänen tahtonsa on, että rakastamme toisiamme.
Jeesus sanoo, että keskinäisestä rakkaudesta -
meidät tunnetaan Hänen opetuslapsikseen.
Hepreassa "talmidim" tarkoittaa opetuslasta.
Talmud on Tooran opetus.
Meidät on kutsuttu Jumalan Sanan eläviksi todistuksiksi, -
jotta ihmiset voisivat lukea elämäämme -
ja pystyisivät ymmärtämään Jumalaa paremmin.
Jumala käyttää meitä heikkouksistamme huolimatta, -
jotta Hän saa kunnian.
Annamme kunnian Jumalalle kertomalla muille, -
että Jumala auttaa meitä, vaikka meillä on ongelmia.
Herra sanoo: "Älä halveksu heikkouksiasi."
"Kun parannan ja annan voiton, tuot Jumalalle valtavasti kunniaa."
"Pystyt rohkaisemaan muita, jotka kamppailevat samoilla alueilla."
Avataan yhdessä Joh. 16:27.
Opetuslapset esittivät Jeesukselle kysymyksiä.
Jeesus kertoi heille tulevasta ajasta, -
jolloin Herra kohtaa heitä erityisellä tavalla.
He täyttyvät Pyhällä Hengellä.
Hän sanoo jakeessa 26: -
"Sinä päivänä esitätte itse pyyntönne minun nimessäni."
"Rakastaahan Isä itse teitä," -
"koska olette rakastaneet minua."
Kun rakastamme Jeesusta, Isä innostuu.
Saatat pitää itseäsi vähäpätöisenä, -
mutta Isä näkee sinut, kun rakastat Jeesusta.
"Rakastaahan Isä itse teitä, koska te olette rakastaneet minua" -
"ja uskoneet, että olen tullut Jumalan luota."
Joh. 16:28: "Isän luota olen lähtenyt ja tullut tähän maailmaan"
"Nyt jätän maailman ja menen takaisin Isän luo."
Jeesus sanoo, että niin on parempi, -
koska silloin Pyhä Henki tulee ihmisten luo.
Hän antaa voiman tehdä ja tuntea Jumalan voiman.
Hän johtaa totuuteen ja opettaa.
Tämä on Jumalan Jer. 31:ssa lupaama uusi liitto, -
jossa Jumala itse on opettajamme.
Hän opettaa meitä sisäisesti ja antaa voiman.
Jeesus sanoo Joh. 12-16:ssä viisi kertaa, -
että meidän tulee rakastaa toinen toistamme -
niin kuin Hän rakastaa meitä.
Jeesus sanoo, että jos teemme niin, saamme sen, mitä pyydämme.
Avataan yhdessä Mark. 12:28-31.
Minusta on ihanaa olla Jumalan Sanassa.
Tämä ei ole mikä tahansa kirja.
Tämä on apostolien ja profeettojen kirjasto.
Ne ovat sanoja Isältä.
Kun vietän aikaa Raamatun parissa, -
tuntuu siltä kuin viettäisin aikaa apostolien kanssa.
Kun luen Markuksen evankeliumia, saan kuulla Markusta itseään.
Markus kuuli nämä sanat Pietarilta.
Mark. 12:28-31:ssä sanotaan näin.
Kiitos, Herra, Sanastasi.
Rukoillaan yhdessä, ennen kuin luen sen.
Herra, avaa mielemme ja sydämemme ottamaan vastaan totuuden.
Jeesuksen nimessä, aamen.
"Lainopettaja oli huomannut, miten hyvän vastauksen Jeesus antoi."
"Hän kysyi Jeesukselta: 'Mikä käsky on kaikkein tärkein?'"
"Jeesus vastasi: 'Tärkein on tämä:' -
"Shema Israel Adonai Eloheinu Adonai Echad"
"Kuule, Israel: Herra, meidän Jumalamme, on ainoa Herra."
"Rakasta Herraa, Jumalaasi, koko sydämestäsi," -
"koko sielustasi ja mielestäsi ja koko voimallasi."
"Toinen on tämä:" -
"Rakasta lähimmäistäsi niin kuin itseäsi."
"Näitä suurempaa käskyä ei ole."
Kuka on lähimmäisemme?
Jeesus kuvaili sitä vertauksessa laupiaasta samarialaisesta.
Jumala haluaa, että välitämme kaikista ihmisistä ympärillämme.
Nuorena uskovana kysyin Jumalalta, miten voin rakastaa lähimmäistäni.
Hän sanoi: "Rukoile jokaisen tapaamasi ihmisen puolesta."
"Siunaa heitä. Katso heitä silmiin."
"Kysy minulta, mitä haluan tehdä heidän elämässään."
Voimme kasvaa lähimmäisenrakkaudessa.
Jumala haluaa, että olemme ystävällisiä ja välitämme.
Ei haittaa, vaikka et vielä pysty rakastamaan muita.
Jumala haluaa, että tulet itse ensin sinuiksi itsesi kanssa.
Hän on Isäsi. Hän rakastaa sinua. Hän haluaa osoittaa sen sinulle.
Kun kasvamme, Hän auttaa meitä rakastamaan muita.
Avaa kanssani 1. Kor. 13:4-8.
Tätä lainataan usein.
Paavali määrittelee erittäin hyvin sen, mitä rakkaus on.
"Rakkaus on kärsivällinen, rakkaus on lempeä."
Jumala on rakkaus. Hän on kärsivällinen ja lempeä.
Jumala haluaa, että pystymme sanomaan oman nimemme tässä.
Jos luen: "Rory on ystävällinen ja lempeä", -
saan muistutuksen aina, kun en ole kärsivällinen tai lempeä.
Minulla on kuusi 10 - 20- vuotiasta lasta.
Olen joutunut pyytämään heiltä anteeksi monta kertaa.
En ole täydellinen, mutta tahdon rakastaa perhettäni -
Jumalan haluamalla tavalla.
"Rakkaus ei kadehdi, ei kersku, ei pöyhkeile."
Mistä voisimme ylpeillä? Kaikki, mitä meillä on, on Jumalalta.
Ennen kuin tulin uskoon, harrastin irtosuhteita.
Minulla saattaa tietämättäni olla jossakin 35-vuotias lapsi.
En ole enää sama ihminen. Olen muuttunut mies.
Jumala auttaa meitä olemaan aitoja ja nöyriä.
Todellinen nöyryys ei ole arvottomuuden teeskentelyä.
Todellinen nöyryys on sitä, että olemme antautuneita Jumalalle -
ja Pyhän Hengen kyllästämiä.
Se on sitä, että täytymme Jumalan rakkaudella -
ja pystymme tekemään Jumalan tahdon.
1. Kor. 13:5: "Rakkaus ei käyttäydy sopimattomasti."
"Rakkaus ei etsi omaa etuaan."
Monet haluavat, että puoliso toteuttaa heidän tahtonsa.
Hyväksy puolisosi sellaisena kuin hän on. Rukoile hänen puolestaan.
Hänen muuttamisensa on Jumalan tehtävä.
Kun toimit niin, saat itsekin enemmän rakkautta.
Jumala ei halua, että kontrolloimme ja loukkaamme muita.
Hän haluaa, että huolehdimme siitä, mitä muut tarvitsevat.
Se on tärkeää myös lasten ja vanhempien suhteen.
Elä etsi omaa etuasi.
Olen nyt 55. Alan ymmärtää, etten voi odottaa apua vanhemmiltani.
Sen sijaan pohdin, miten voin rakastaa äitiäni ja isääni.
Äitini teki kuolemaa puolitoista vuotta sitten.
Otin lomaa töistä ja vietin aikaa hänen kanssaan.
Hänen voimansa ehtyivät. Hän ei jaksanut enää puhua.
Hän sanoi: "Älä rukoile parantumiseni puolesta."
"Haluan jo lähteä."
Sanoin: "Anna minun edes johtaa sinut Herran luo ikuiseen elämään."
Hän antoi tehdä sen.
Hän ei enää jaksanut puhua.
Hän tapasi puristaa kättäni, kun esitin hänelle kysymyksiä.
Jos asia oli hänelle tärkeä, hän puristi viidesti.
Viimeinen asia, jonka hän sanoi, oli: -
"Olet enkeli."
Hän oli kiitollinen, että olin rakastanut häntä lopussa.
Pidin häntä kädestä. Pidin häntä sylissäni.
Autoin käytännön asioissa.
Rakkaus vanhempia kohtaan on Jumalalle hyvin tärkeää.
"Rakkaus ei etsi omaa etuaan, ei katkeroidu."
Tässä ei sanota, ettei se koskaan vihastu.
Rakkaus ei kerskaile, ei käyttäydy sopimattomasti, ei etsi omaa etuaan
"Rakkaus ei muistele kärsimäänsä pahaa."
Jumala antaa anteeksi ja unohtaa tekemämme vääryydet.
Pyhä Henki auttaa meitä unohtamaan kärsimämme pahan.
Jos annamme pettymyksien ja loukkauksien pesiytyä elämäämme, -
katkeruuden juuri alkaa kasvaa.
Oletko koskaan pannut avokadon siementä vesilasiin?
Se alkaa tehdä juurta.
Katkeruuden juuri estää kasvamasta rakkaudessa.
"Rakkaus ei muistele kärsimäänsä pahaa."
"Rakkaus ei iloitse vääryydestä vaan iloitsee totuuden voittaessa."
Haluan lukea seuraavan jakeen erityisesti miehille.
Siinä kerrotaan suhtautumisesta etenkin naisiin.
Rakkaus suojelee aina.
Kun en ollut uskossa, motiivini naisia kohtaan olivat väärät.
Kun tulin uskoon, halusin oppia puhtautta.
Herra opetti minua suojelemaan ihmisiä.
Opettelin olemaan isoveli ja suojelemaan naisia.
Se on hyvä ohje miehille, miksei naisillekin.
"Kaiken se kestää, kaikessa uskoo."
Tässä tarkoitetaan luottamisesta Jumalaan ja ihmisiin.
On parempi luottaa ja pettyä.
Päätä luottaa ihmisiin, -
ellei sitten Pyhä Henki osoita, että he valehtelevat.
Hengen johdatusta täytyy totella.
Jumala haluaa, että elämme rauhassa ihmisten kanssa ja luotamme heihin.
Jakeessa 6 sanotaan: -
"Rakkaus ei iloitse vääryydestä vaan iloitsee totuuden voittaessa."
"Kaiken se kestää, kaikessa uskoo, kaikessa toivoo, kaiken se kärsii."
Raamatussa sanotaan, ettei Jumalan lupauksia saa vain uskon kautta, -
vaan uskon ja kestävyyden kautta.
Jae 8: "Rakkaus ei koskaan häviä."
Jumala haluaa auttaa meitä kasvamaan ihmisiksi, -
jotka osaavat ottaa vastaan Hänen rakkautensa.
Uutena uskovana kuulin sanottavan, -
että ihmisen tehtävä on palvoa Jumalaa.
Jumala opetti, että Hän haluaa minun ensin oppivan -
ottamaan vastaan Hänen rakkauttaan ja osoittamaan rakkautta Hänelle.
Olen ollut naimisissa 29 vuotta.
Läheisyys on erittäin tärkeä asia avioliitossa.
Se on kuva seurakunnan ja Herran yhteydestä.
Kun opin rakastamaan vaimoani niin, että hän tuntee olonsa hyväksi, -
saan takaisin kaiken sen, mistä vain osaan haaveilla.
Jumalan tahto on, että rakastamme toisiamme.
Niin saamme itsekin rakkautta.
Monet ovat yksinäisiä. Minulla ei ollut aiemmin ystäviä.
Olen ollut uskossa 35 vuotta.
Jumala opetti, että ystäviä saa olemalla itse ystävä muille.
Jumala haluaa ensin täyttää meitä rakkaudella ja tulella.
Johannes Kastajan mukaan Jeesus täyttää meidät Hengellä ja tulella.
Jumalan tuli on kuin öljylamppu.
Pyhä Henki on öljy. Me olemme lampun sydän.
Tarvitaan tulta, jotta lamppu antaa valoa.
Jumala haluaa täyttää sinut Pyhällä Hengellä ja tulella joka päivä, -
jotta saat palavaa rakkautta ja palavia rukouksia.
Luetaan, mitä Pietari sanoo 1. Piet. 4:8:ssa.
Tämä kuuluu lempijakeisiini. Puhun myöhemmin profetoinnista.
Kun profetoin ensimmäistä kertaa, Herra antoi tämän jakeen.
Tiesin, että Herra halusi minun profetoivan. Olin kauhuissani.
Kysyin Herralta, onko se todella Hänestä.
Sydämeni alkoi tykyttää.
Menin juutalaisen ystäväni Arthur Katzin luo ja sanoin: -
"Herra antoi minulle sananpaikan. Voitko lukea sen kokouksessa?"
Hän sanoi: "Ei. Lue sinä se."
Tärisin Herran pelossa. Se ei ollut ihmispelkoa.
Pietari oli ja on hyvin tärkeä hahmo seurakunnassa.
"Ennen kaikkea pysykää kestävinä keskinäisessä rakkaudessanne," -
"sillä rakkaus peittää syntien paljouden."
Rakasta ihmisiä. Auta heitä.
Älä tuomitse heitä. Näe keitä he ovat Herrassa.
Rukoile heidän puolestaan.
Avataan Ef. 5:1-2.
Nämäkin jakeet ovat ihania.
"Pitäkää Jumalaa esikuvananne."
Meidät on kutsuttu matkimaan Jumalaa.
"Rakkaus ohjatkoon elämäänne. Onhan Kristuskin rakastanut meitä."
"Hän antoi meidän tähtemme itsensä lahjaksi," -
"hyvältä tuoksuvaksi uhriksi Jumalalle."
"Siveettömyydestä ei keskuudessanne saa olla puhettakaan."
Avioliiton ulkopuolinen seksi ei ole rakkautta, vaan haureutta.
"Keskuudessanne ei saa olla siveettömyyttä eikä ahneutta."
"Sellainen ei sovi pyhille."
"Rivoudet, typerät jutut tai kaksi- mielisyydet eivät teille sovi."
Annan vielä tutkittavaksi muutaman sananpaikan.
Kol. 3:14: "Rakkaus tekee kaiken täydelliseksi."
Hepr. 10:24-25, 1. Piet. 1:22: "Rakastakaa toisianne."
1. Joh. 3:14-17: "Rakastamme veljiä ja siirrymme elämästä kuolemaan."
2. Tim. 1:7: "Jumala ei ole antanut pelkuruuden henkeä," -
"vaan voiman, rakkauden ja terveen harkinnan hengen."
Jeesus sanoo Matt. 5:43-48:ssa: "Rakastakaa vihollisianne."
"Siunatkaa kiroajianne. Olkaa Isänne lapsia."
Isä, auta meitä rakastamaan. Aamen.
Suomennos: Marianne Tenetz